, Frauenknecht Isa
D2 - VBC Münsingen, 3:1, 01.12.2012
Am samschtig 1.12.2012 isch üse drittletscht match vor dr tür gstande.
Baba,Camille u Sara hei aui müesse schaffe u mir hei miteme gschrumpfte
Team de Match müesse bestritte!
D'Nadä het ihre Job aus usse super gmacht.
Mir si guet i erscht satz gstartet u geng es paar punkt vore gsi u di
heimer bis am Schluss chöne mitnäh u souverän 25:20 gwunne.
Im zwöite Satz heimer nüme ganz so konzentriert gspiut u dabnahme
si nid genau cho, so dases schwirig isch gsi das spiel chöne usenang znäh
u di bäu zverteile! mir hei 22:25 verlore.
Dr kampfgeischt isch ume erwachet u me het dütlech gmerkt i dem 3.satz
wer hie daheime isch. Mit schöne abnahme, guete verteidigunge u überleite
agriffe heimer punkt für punkt gschribe. 25:13
Im vierte u letschte satz isches nomau spannend worde u münsinge
het no nid ganz wöue ufgäh. Mir hei aui chraft us dr reserve müesse näh
wüu es het mängisch zimlech längi bauchwächsle gäh.
Aber o dä 4.satz heimer mitere guete teamleischtig beendet. 25:20
U ganz nachem motto eini für aui, aui für eini wärde mir witerkämpfe!!